TRITN รับรู้รายได้รฟฟ. “อัครวัฒน์” หนุนรายได้ไตรมาสแรก 190 ลบ.
บริษัท ไทรทัน โฮลดิ้ง จำกัด (มหาชน) หรือ TRITN รายงานผล …
14 พ.ค. 2564

บริษัท ไทรทัน โฮลดิ้ง จำกัด (มหาชน) หรือ TRITN รายงานผลการดำเนินงานประจำไตรมาส 1/2564 สิ้นสุด 31 มี.ค.2564 ดังนี้

โดยผลการดำเนินงานประจำไตรมาส 1/2564 มีผลขาดทุนสุทธิจำนวน 33.82 ล้านบาท จากปีก่อนมีกำไรสุทธิ 7.92 ล้านบาท
ทั้งนี้ นางสาวหลุยส์ เตชะอุบล ประธานกรรมการบริหาร TRITN เปิดเผยถึง ผลประกอบการไตรมาส1/2564 ว่าบริษัทเริ่มรับรู้รายได้และกำไรจากโรงไฟฟ้าอัครวัฒน์ ขนาด 4.90 เมกกะวัตต์ ซึ่งเป็นโรงไฟฟ้าแห่งใหม่ของกลุ่มดำเนินการก่อสร้างแล้วเสร็จและเริ่มดำเนินการเชิงพาณิชย์ในเดือนกุมภาพันธ์ 2564  โดยมีรายได้รับเฉลี่ยต่อเดือนประมาณ 9 ล้านบาท
โดยในไตรมาสที่1/2564 บริษัทมีรายได้จากการดำเนินงานจำนวน 190.19 ล้านบาท ลดลง 58% จากช่วงเดียวกันของปีก่อน โดยมีสาเหตุหลักมาจากความล่าช้าในงานก่อสร้างโครงการระหว่างก่อสร้างและสภาพแวดล้อมการดำเนินงานที่ท้าทายจากการแพร่ระบาดของโรค COVID-19 ซึ่งมีผลต่อการดำเนินธุรกิจโดยรวมและต่อการดำเนินการตามขั้นตอนการประมูลงาน
“บริษัท ทรานไทย เรลเวย์ จำกัด ซึ่งเป็นบริษัทย่อยของบริษัทฯ ได้รับงานโครงการก่อสร้างรถไฟทางคู่ ช่วงลพบุรี-ปากน้ำโพ (ST8) มูลค่าโครงการ 337 ล้านบาท  อย่างไรก็ตามโครงการก่อสร้างจะเริ่มต้นในไตรมาสที่สอง ปี 2564 เรายังคงมั่นใจว่า ในครึ่งปีหลังของปี 2564 เราจะยังคงเติบโตได้ตามเป้าที่วางไว้ จากการที่มี Backlog อยู่ในมือกว่า 1,000 ล้านบาท ซึ่งจะเริ่มทยอยรับรู้รายได้ในไตรมาสที่ 3 และ 4 ของปีนี้ โดยในส่วนงานก่อสร้าง ได้แก่ โครงการวางท่อน้ำมันไปภาคเหนือและภาคอีสาน โครงการวางท่อเจาะใต้ดินที่ถนนแจ้งวัฒนะและงานก่อสร้างสถานีรถไฟภาคใต้ และในส่วนของงานระบบราง ได้แก่ งานก่อสร้างรางรถไฟฟ้า สายสีส้ม และ งานทางรถไฟทางคู่สายลพบุรี ปากน้ำโพ เป็นต้น” นางสาวหลุยส์ กล่าว
 